**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2016 METŲ I KETVIRČIO MAŽEIKIŲ RAJONO SAVIVALDYBĖS IKIMOKYKLINIO UGDYMO ĮSTAIGŲ VAIKŲ**

**SERGAMUMO ATASKAITA**

Mažeikiai, 2016

**PRATARMĖ**

Mažeikių rajono savivaldybės visuomenės sveikatos biuro vykdoma ikimokyklinio ugdymo įstaigų vaikų visuomenės sveikatos stebėsenos veikla yra labai svarbi prižiūrint vaikų, lankančių ikimokyklinio ugdymo įstaigas, sveikatą. Ši vaikų sergamumo analizė padės atskleisti ir įvertinti vaikų sveikatos būklę pagal sezoniškumą, o ikimokyklinio ugdymo įstaigų visuomenės sveikatos priežiūros specialistams - kryptingai planuoti ir įgyvendinti sveikatos priežiūrą įstaigoje, taip padedant vaikams saugoti ir stiprinti sveikatą. Įstaigų administracijos darbuotojams informacija apie vaikų sergamumą parodys, kokios vaikų sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės ikimokyklinių įstaigų vaikų sergamumo duomenys bus kas mėnesį analizuojami, vertinami, lyginami, bus stebima jų kitimo tendencija, o gauti rezultatai kas ketvirtį pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje.

***ANALIZĖS REZULTATAI***

Mažeikių rajono savivaldybės administracijos švietimo skyriaus duomenimis 2015-2016 m. m. ikimokyklinio ugdymo įstaigas lankė 2 313 vaikų. Savivaldybėje veikia 15 ikimokyklinio ugdymo įstaigų, iš jų 12 – Mažeikių mieste, 1 – Sedoje, 1 – Viekšniuose, 1 – Tirkšlių kaime (1 lentelė).

**1 lentelė. Vaikų skaičius pagal įstaigas**

|  |  |
| --- | --- |
| **Įstaigos** | **Vaikų skaičius** |
| Lopšelis - darželis „Žilvitis“ | 238 |
| Lopšelis - darželis „Buratinas“ | 213 |
| Lopšelis - darželis „Gintarėlis“ | 102 |
| Lopšelis - darželis „Berželis“ | 134 |
| Lopšelis - darželis „Eglutė“ | 219 |
| Lopšelis - darželis „Delfinas“ | 143 |
| Lopšelis - darželis „Linelis“ | 162 |
| Lopšelis - darželis „Saulutė“ | 105 |
| Lopšelis - darželis „Bitutė“ | 295 |
| Lopšelis - darželis „Pasaka“ | 227 |
| Darželis - mokykla „Kregždutė“ | 45 |
| Viekšnių lopšelis - darželis „Liepaitė“ | 189 |
| Sedos lopšelis - darželis | 94 |
| Tirkšlių darželis „Giliukas“ | 122 |
| VĮ Mažeikių nevalstybinis Valdorfo darželis „Namučiai po smilga“ | 25 |
| **Viso** | **2 313** |

***Sausio mėn.***

Sausio mėn. užregistruoti 1 342 susirgimai (9 996 dėl ligos praleistos dienos). Vidutiniškai susirgimų atvejų skaičius, tenkantis 10 vaikų, sudarė 6 atvejai (43 dėl ligos praleistos dienos) (2 lentelė).

**2 lentelė. 2016 m. sausio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 920 | 39 | 125 | 5 |
| Lopšelis - darželis „Buratinas“ | 769 | 36 | 99 | 5 |
| Lopšelis - darželis „Gintarėlis“ | 930 | 91 | 128 | 13 |
| Lopšelis - darželis „Berželis“ | 515 | 38 | 62 | 5 |
| Lopšelis - darželis „Eglutė“ | 1 054 | 48 | 132 | 6 |
| Lopšelis - darželis „Delfinas“ | 746 | 52 | 107 | 7 |
| Lopšelis - darželis „Linelis“ | 872 | 54 | 110 | 7 |
| Lopšelis - darželis „Saulutė“ | 714 | 68 | 75 | 7 |
| Lopšelis - darželis „Bitutė“ | 1 070 | 36 | 184 | 6 |
| Lopšelis - darželis „Pasaka“ | 1 012 | 45 | 137 | 6 |
| Viekšnių lopšelis - darželis „Liepaitė“ | 608 | 32 | 82 | 4 |
| Sedos lopšelis - darželis | 132 | 14 | 21 | 2 |
| Tirkšlių darželis „Giliukas“ | 411 | 34 | 50 | 4 |
| "Kregždutė" darželis - mokykla | 217 | 48 | 27 | 6 |
| VĮ Mažeikių nevalstybinis Valdorfo darželis „Namučiai po smilga“ | 26 | 10 | 3 | 1 |
| **Viso** | **9 996** | **43** | **1 342** | **6** |

Susirgimų atvejų skaičius, tenkantis 10 vaikų, svyravo nuo 1 iki 13 atvejų.

**1 pav. Sausio mėn. vaikų susirgimų atvejų skaičius, tenkantis 10 vaikų,**

**pagal ikimokyklinio ugdymo įstaigas**

Lyginant su ikimokyklinio ugdymo įstaigų susirgimų vidurkiu, išsiskiria l./d. „Gintarėlis“, kur susirgimų atvejų skaičius, tenkantis 10 vaikų, sudarė 13 atvejų. Taip pat šiek tiek viršijo vidurkį l./d. „Linelis“, l./d. „Saulutė“ ir l./d. „Delfinas“ - susirgimų atvejų skaičius, tenkantis 10 vaikų, sudarė po 7 atvejus (1 pav.).

Mažiausiai susirgimų užregistruota darželyje „Namučiai po smilga“ - 1 atvejis/10 vaikų.

**2 pav. Sausio mėn. vaikų sergamumas pagal ligas, proc.**

Vertinant pagal ligas, didžiausias sergamumas užregistruotas kvėpavimo sistemos ligomis – 1134 atvejai, tai sudarė 84,5 proc. visų ligų. Antroje vietoje - virškinimo sistemos ligos - 62 atvejai (4,6 proc. visų ligų), trečioje - ausų ligos - 30 atvejų (2,2 proc. visų ligų). Taip pat nemaža susirgimų atvejų skaičių sudarė žarnyno infekcijos - 25 atvejai (2,2 proc. visų ligų), odos ir poodžio ligos - 15 atvejų (1,1 proc. visų ligų). Susirgimų akių ligomis ir kitomis ligomis sudarė po 14 atvejų. Užregistruoti 8 gripo atvejai ir 30 susirgimų vėjaraupiais (2 pav.).

***Vasario mėn.***

Vasario mėn. užregistruoti 1 688 susirgimai (13 944 dėl ligos praleistos dienos) - 346 atvejais daugiau, nei sausio mėn. Vidutiniškai susirgimų atvejų skaičius, tenkantis 10 vaikų, sudarė 7 atvejus (60 dėl ligos praleistų dienų) (3 lentelė).

**3 lentelė. 2016 m. vasario mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 1 467 | 62 | 205 | 9 |
| Lopšelis - darželis „Buratinas“ | 1 496 | 70 | 185 | 9 |
| Lopšelis - darželis „Gintarėlis“ | 898 | 88 | 119 | 12 |
| Lopšelis - darželis „Berželis“ | 669 | 50 | 90 | 7 |
| Lopšelis - darželis „Eglutė“ | 1 557 | 71 | 166 | 8 |
| Lopšelis - darželis „Delfinas“ | 1 037 | 73 | 129 | 9 |
| Lopšelis - darželis „Linelis“ | 1 148 | 71 | 114 | 7 |
| Lopšelis - darželis „Saulutė“ | 841 | 80 | 90 | 9 |
| Lopšelis - darželis „Bitutė“ | 1 354 | 46 | 194 | 7 |
| Lopšelis - darželis „Pasaka“ | 1 457 | 64 | 165 | 7 |
| Viekšnių lopšelis - darželis „Liepaitė“ | 591 | 31 | 63 | 3 |
| Sedos lopšelis - darželis | 527 | 56 | 59 | 6 |
| Tirkšlių darželis „Giliukas“ | 436 | 36 | 51 | 4 |
| "Kregždutė" darželis - mokykla | 415 | 92 | 47 | 10 |
| VĮ Mažeikių nevalstybinis Valdorfo darželis „Namučiai po smilga“ | 51 | 20 | 11 | 4 |
| **Viso** | **13 944** | **60** | **1 688** | **7** |

Lyginant su ikimokyklinio ugdymo įstaigų susirgimų vidurkiu, išsiskiria l./d. „Gintarėlis“ ir d./m. "Kregždutė", kur susirgimų atvejų skaičius, tenkantis 10 vaikų, apie 1,5 karto viršijo vidurkį. Taip pat šiek tiek viršijo vidurkį l./d. „Eglutė“, l./d. "Buratinas", l./d. "Žilvitis", l./d. "Saulutė" ir l./d. „Delfinas“ - susirgimų atvejų skaičius svyravo nuo 8 iki 9 atvejų/10 vaikų (3 pav.).

Mažiausias sergamumas buvo užregistruotas Viekšnių m. l./d. „Liepaitė“ (3 atvejai/10vaikų) (3 pav.).

**3 pav. Vasario mėn. vaikų susirgimų atvejų skaičius, tenkantis 10 vaikų,**

**pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1478 atvejai, tai sudarė 87,6 proc. visų ligų, antroje vietoje buvo susirgimai gripu - 78 atvejai (4,6 proc. visų ligų), trečioje - virškinimo sistemos ligos - 31 atvejis (1,8 proc. visų ligų). Susirgimai ausų ligomis sudarė 1,5 proc. visų ligų (25 atvejai), žarnyno infekcijos - 0,9 proc. (16 atvejų), susirgimai kitomis ligomis - 0,7 proc. (12 atvejų). Odos ir poodžio ligos sudarė 0,5 proc. visų ligų (9 atvejai), po 0,3 proc. (po 5 atvejus) - akių ligos ir nervų sistemos ligos, urologinės sistemos ligos - 0,2 proc. (3 atvejai) (4 pav.).

**4 pav. Vasario mėn. vaikų sergamumas pagal ligas, proc.**

Užregistruoti 23 susirgimai vėjaraupiais ir 3 susirgimai skarlatina.

***Kovo mėn.***

Kovo mėn. užregistruoti 1 382 susirgimų atvejai (9 998 dėl ligos praleistos dienos) - 306 atvejais mažiau nei vasario mėn. Susirgimų atvejų skaičius, tenkantis 10 vaikų, svyravo nuo 2 iki 10 atvejų. Vidutiniškai vienam vaikui teko 6 susirgimų atvejai, t.y. 43 dėl ligos praleistos dienos (4 lentelė).

**4 lentelė. 2016 m. kovo mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 920 | 39 | 125 | 5 |
| Lopšelis - darželis „Buratinas“ | 769 | 36 | 99 | 5 |
| Lopšelis - darželis „Gintarėlis“ | 930 | 91 | 128 | 13 |
| Lopšelis - darželis „Berželis“ | 515 | 38 | 62 | 5 |
| Lopšelis - darželis „Eglutė“ | 1 054 | 48 | 132 | 6 |
| Lopšelis - darželis „Delfinas“ | 746 | 52 | 107 | 7 |
| Lopšelis - darželis „Linelis“ | 872 | 54 | 110 | 7 |
| Lopšelis - darželis „Saulutė“ | 714 | 68 | 75 | 7 |
| Lopšelis - darželis „Bitutė“ | 1 070 | 36 | 184 | 6 |
| Lopšelis - darželis „Pasaka“ | 1 012 | 45 | 137 | 6 |
| Viekšnių lopšelis - darželis „Liepaitė“ | 608 | 32 | 82 | 4 |
| Sedos lopšelis - darželis | 132 | 14 | 21 | 2 |
| Tirkšlių darželis „Giliukas“ | 411 | 34 | 50 | 4 |
| "Kregždutė" darželis - mokykla | 217 | 48 | 27 | 6 |
| VĮ Mažeikių nevalstybinis Valdorfo darželis „Namučiai po smilga“ | 26 | 10 | 3 | 1 |
| **Viso** | **9 996** | **43** | **1 342** | **6** |

Didžiausias susirgimų atvejų skaičius, tenkantis 10 vaikų, užregistruotas darželyje - mokykloje "Kregždutė" (10 atvejų/10 vaikų) ir lopšelyje - darželyje "Gintarėlis" (9 atvejai/10 vaikų). Šiek tiek sergamumo vidurkį viršijo: l./d. „Pasaka“, l./d. „Bitutė“, l./d. „Delfinas“. Mažiausias sergamumas buvo užregistruotas darželyje „Namučiai po smilga“ - 2 atvejai/10 vaikų (5 pav.).

**5 pav. Kovo mėn. vaikų susirgimų atvejų skaičius, tenkantis 10 vaikų,**

**pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1227 atvejai, o tai sudarė 88,8 proc. visų ligų. Virškinimo sistemos ligos sudarė 31 atvejį (2,2 proc. visų ligų), žarnyno infekcijos - 23 atvejai (1,7 proc.), ausų ligos - 18 atvejų (1,3 proc.) (6 pav.).

**6 pav. Kovo mėn. vaikų sergamumas pagal ligas, proc.**

Taip pat nemažai susirgimų atvejų sudarė kitos ligos - 15 atvejų (1,1 proc. visų ligų), odos ir poodžio ligos - 11 atvejų (0,8 proc. visų ligų), akių ligos - 10 atvejų (0,7 proc. visų ligų), urogenitalinės sistemos ligos - 6 atvejai (0,4 proc. visų ligų). Užregistruoti 34 susirgimai vėjaraupiais ir 5 gripo atvejai. Skarlatinos atvejų kovo mėn. neužregistruota (6 pav.).

Analizuojant I ketvirčio sergamumą, nustatyta, kad virškinimo sistemos ligomis, odos ir poodžio ligomis, urogenitalinės sistemos ligomis, akių ligomis, ausų ligomis ir žarnyno infekcijomis daugiausia sirgo sausio mėn., kvėpavimo sistemos ligomis, nervų sistemos ligomis - vasario mėn., kitomis ligomis - kovo mėn. Susirgimai gripu, skarlatina daugiausiai buvo užregistruoti vasario mėn., o vėjaraupiais - kovo mėn.

**APIBENDRINIMAS**

Apibendrinant atliktą 2016 m. I ketvirčio Mažeikių rajono savivaldybės ikimokyklinio ugdymo įstaigų vaikų sergamumo analizę, nustatyta, kad:

* iš viso užregistruoti 4 412 susirgimų atvejų, t.y. 33 938 dėl ligos praleistos dienos. Vidutiniškai per vieną mėnesį užregistruotas 1 471 susirgimų atvejis, t.y. 11 313 dėl ligos praleistų dienų. Vidutinė praleistų dienų trukmė sudarė 8 dienas;
* išsiskiria pagrindinės 2 vaikų sergamumo priežastys: kvėpavimo sistemos ligos ir virškinimo sistemos ligos;
* didžiausias vaikų sergamumas užregistruotas vasario mėn.;
* užregistruotas 91 gripo atvejis, 3 skarlatinos atvejai ir 87 susirgimai vėjaraupiais.